  Виталий Пронин Озьы ик бадӟым юрт борды 6 этажъем пристрой ӝуто.Туспуктэм: udmurt.ru Йӧскалык библиотекалэсь Ижкарысь Ленин урамысь юртсэ 2019-тӥ арысен выльдо. Ремонтэз йылпумъяны чаклало 2021-тӥ арлэн пумозяз. Матысь дыре юртлэн липетэз но азьпалыз йылаз-пумаз вуттэмын луозы, выль укноос пуктэмын ини. Со сяна, бадӟым юрт борды 6 этажъем пристрой ӝуто. Али солэсь каркассэ борддоръёсын котырто, пушказ тубатъёс но борддоръёс пукто. Выль интыын библиотекалэсь бадӟым фондзэ возёзы. Отын ик лыдӟиськон залъёс, конференц-залъёс, литературной ӝытъёслы чаклам гостиной ужалозы. Али лэсьтӥськисьёс эскериськыса ужало, маскаос нулло, стройкаын дезинфекция ялан ортчылэ. Удмуртилэн Тӧроез Александр Бречалов пусъе: элькунысьтымы библиотекаос пӧртэм арлыдо калыклы ӟеч ужан, шутэтскон интыослы пӧрмыны кулэ. Анастасия Шумилова  